
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/13
URBROJ: 2170-34-01-26-1

Bribir, 13. studenoga 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15, 69/22), objavljuje

SAVJETOVANJE SA ZAINTERESIRANOM JAVNOŠĆU

PREDMET: III. izmjene i dopune Proračuna Općine Vinodolske općine za 2026. godinu
· Nacrt prijedloga za savjetovanje s javnošću 


Pravni temelj
Pravni temelj za donošenje III. izmjena i dopuna Proračuna Općine Vinodolske općine za 2026. godinu sadržan je u odredbama članaka 40., 41., 42. i članka 45. Zakona o Proračunu („Narodne novine“ broj: 144/21) i članaka 48. i 108. Statuta Statuta Općine Vinodolske općine („Službene novine Primorsko-goranske županije“ broj 40/09, 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst, 8/21).

	Obrazloženje			
Smanjene u odnosu na važeći proračun 2026/4 (II. Izmjene i dopune proračuna za 2026 )iznosi 52.500,00€ što predstavlja smanjenje od 1%. Bitno je ovdje naglasiti da je bilo potrebno mijenjati pojedine pozicije prihodovne strane zbog same dinamike novčanog tijeka te rashodovne strane gledano na ostvarenje u prvih deset mjeseci proračunske godine.
Izmjene i dopune proračuna u odnosu na aktualni proračun 2026/4 sastoje se od izmjena  u ekonomskoj klasifikaciji, izvorima financiranja, rashoda po funkcijskoj klasifikaciji, računa zaduživanja/financiranja, organizacijskoj klasifikaciji te programskoj klasifikaciji.
Po ekonomskoj klasifikaciji prihodi se smanjuju za 52.500,00 €, rashodi poslovanja se povećavaju za 42.500,00 € dok se rashodi za nabavu nefinancijske imovine smanjuju za 99.900,00 €. Izvor smanjenja i povećanja leži u ostvarenju prihoda i rashoda sa stanjem 31.10.2026.kao i radovima u tijeku koji imaju rok završetka u proračunskoj godini.

Izmjene unutar funkcijske klasifikacije se odnose na:
Opće javne usluge se povećavaju za 55.700,00, ekonomski poslovi se smanjuju za 118.100,00, zaštita okoliša se smanjuje za 71.000,00 ,usluge unapređenja stanovanja i zajednice se povećavaju za 28.000,00 , zdravstvo se povećava za 6.000,00 , rekreacija -kultura i religija se povećava za 5.000,00, obrazovanje se povećava za 31.000,00 ,socijalna zaštita se povećava za 6.000,00. 

Mjerodavni izvor je ostvarenje rashodovne strane sa stanjem 31.10.2026.g.

Izmjene unutar programske klasifikacije gledano po razdjelima:
Razdjel 001 predstavnička i izvršna tijela  povećanje za 8.000,00
Razdjel 002 jedinstveni upravni odjel  smanjenje za 87.600,00
Razdjel 003 proračunski korisnici  povećanje 27.100,00 
Ove Izmjene i dopune proračuna temelje se na ostvarenju planiranih programa do 31.10. kao i planiranoj realizaciji nezapočetih programa do konca godine.

Ovdje treba istaknuti povećanje izdatka za program 1006 komunalni poslovi, aktivnost A100617 otkup zemljišta gdje se planira otkupit športsko igralište u Triblju ispred Hidrocentrale, parcela ( prilaz ) ispred Kaštela u Driveniku te parcela (Zaturan) u Bribiru.


Temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost sa predloženim Nacrtom prijedloga III. izmjena i dopuna Proračuna Općine Vinodolske općine za 2026. godinu i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe III. izmjena i dopuna Proračuna Općine Vinodolske općine za 2026. godinu.
Savjetovanje sa zainteresiranom javnošću provest će se u trajanju od 13. studenoga do 13. prosinca 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga III. izmjena i dopuna Proračuna Općine Vinodolske općine za 2026. godinu dostavite na adresu elektroničke pošte ana.tomasek@vinodol.hr. 
Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga III. izmjena i dopuna Proračuna Općine Vinodolske općine za 2026. godinu raspravljati će Općinsko vijeće Općine Vinodolske općine kao nadležno predstavničko tijelo. 

						                    PROČELNIK:
                 Miljenko Šimić, v.r.

